open-index/open-wikipedia-markdown huggingface dataset:
Gunnar Bakke

**Gunnar Bakke** (født 24. oktober 1959 i Bergen) er en norsk politiker for FrP.  Han har sittet i bystyret i Bergen siden 1995, og i fylkestinget i Hordaland siden 2003. Han er også leder for Fremskrittspartiet i Hordaland.

I oktober 2007 ble han valgt til  ordfører i Bergen kommune for valgperioden 2007–2011. Bakke vektla som ordfører rollen som ombudsmann for byens innbyggere, som ambassadør for byen utad, og som tilrettelegger og systemutvikler av byens politiske styringsform.

Bakke er oppvokst på Tysnes og bosatt i Arna. Han er utdannet bakermester, og var tidligere daglig leder for Baker Brun i Bergen.

Fra 1995 til 1999 satt han i bystyrets hovedutvalg  for skole, og fra 1999 til 2007 satt han i bystyrets hovedutvalg for finans, kultur og næring.  Fra 2007 til 2011 var han ordfører og medlem av bystyrets komité for finans. Som ordfører ledet han også bystyrets Forretningsutvalg og Valgstyre.

Den 31. oktober 2011 ble Bakke byråd for kultur, næring, idrett og kirke i Bergen. Den 31. mars 2014 annonserte han sin umiddelbare avgang "med bakgrunn i uenighet om veivalg knyttet til konkrete saker".  

Han har hatt styreverv i  Bollecompagniet AS, Vestlandske Bakerforbund, Nygårdstangen AS, Bergenshalvøens Kommunale Kraftselskap AS, Bergen Tomteselskap AS, Gaia Trafikk AS, Bergen og Omegn Boligbyggelag, Bergen Bygg og Eiendom KF, Stiftelsen Siljustøl Museum, Edvard Grieg Museum Troldhaugen KF, Hardangerbrua AS og Bergen og Omland Havnevesen.

## Referanser


## Eksterne lenker
* 
*
Driver (film)

***Driver*** (*The Driver*) er en amerikansk action-krim-film fra 1978 regissert av Walter Hill (også manus). Hovedrollen som «The driver» spilles Ryan O'Neal.

## Handling
En politietterforsker (Bruce Dern) går til store anstrengelser for å sette opp en felle som kan avsløre en profesjonell «driver» (Ryan O'Neal), dvs. personen som kjører ransmenn bort fra åstedet. Ingen har noen sinne sluppet ut av detektivens grep – utenom "The Driver". Feiltrinn gjør ham rasende, vanvittig og besatt. Etterhvert gjelder ingen regler og lover lenger. Med bestikkelser, trusler og vold går han helt over styr i sin rasende jakt, som får sin utladning i en høydramatisk biljakt. Det hele utviklet seg etterhvert til en høk over høk historie.

## I rollene
(utvalg)
*Ryan O'Neal –  The Driver 
*Bruce Dern –  The Detective 
*Isabelle Adjani –  The Player 
*Ronee Blakley –  The Connection 
*Matt Clark –  Red Plainclothesman 
*Felice Orlandi –  Gold Plainclothesman 
*Joseph Walsh –  Glasses 
*Rudy Ramos –  Teeth

## Eksterne lenker
*
Såkorn

**Såkorn** er en benevnelse som stammer fra nettopp «korn til å så». Når bonden høster korn, tar han vare på nok korn til å kunne så neste år. Resten kan bli malt til mel. 

## Økonomi
I nyere tid brukes benevnelsen på fond som er etablert for å investere i tidligfase selskaper. "Såkorn" er en betegnelse på kapital som kan tilføres bedrifter i tidlig fase, før det er etablert omsetning av betydning. Vanligvis kan det også i "Såkorn–fasen" fortsatt være teknologisk risiko i prosjektet i tillegg til markedsmessig risiko. En kritisk kompetanse i denne fasen kan dermed være teknologi– og bransjekompetanse. Det skal vurderes om en uprøvd teknologi har muligheter for å lykkes. Dette er en svært risikopreget fase, og risikofinansiering fra Innovasjon Norge og annen "risikovillig fremmedkapital⁄såkorn" er ofte avgjørende og utløsende for eventuelt å få inn ny egenkapital, kompetanse og nettverk.

## Eksterne lenker

* Stiftelsen Seed Forum Norway – Investorer søker gode prosjekter
Døden i sumpene

***Døden i sumpene*** (originaltittel: *Southern Comfort*) er en amerikansk thriller fra 1981 regissert av Walter Hill. Filmen handler om en gruppe amerikanske soldater som skal gjennomføre en øvelse et sumpområde i Louisiana. Noen av soldatene fremprovoserer en konflikt med de lokale innbyggerne og det hele utvikler seg til en kamp på liv og død. De ledende rollene spilles av Keith Carradine, Powers Boothe, Fred Ward, Alan Autry, T.K. Carter, Franklyn Seales og Peter Coyote.

## Handling
Handlingen er satt til 1973. En gruppe soldater fra Louisianas nasjonalgarde skal delta i en helgeøvelse i indre Louisianas sumpområder, der Cajun-folket bor. Soldatene ser på det hele som en guttetur for å slippe vekk fra dagliglivet og for å vise hvor tøffe de er. De er dårlig utrustet med proviant, har nesten bare løspatroner, og er uvitende om de fastboendes eksistens og skikker. Når de skal krysse en elv tyvlåner de noen kanoer som ligger ved elvebredden. Vel ute på elven ser de eierne står langs elvebredden bak dem. Plutselig tar en av soldatene å fyrer løs mot dem med løspatroner. Cajunene forstår imidlertid ikke spøken, og skyter tilbake og dreper troppens leder. Kanoene kantrer og under panikken som oppstår mister de både kart, kompass og radio i vannet.

Med lederen død slutter de uerfarne soldatene å fungere som gruppe og blir uregjerlige med forskjellige mål. For å hevne seg tar troppen en tilfeldig cajun til fange, banker ham opp fordi han bare snakker fransk og brenner ned hytta hans. Helt selvforskyldt har soldatene klart å gjøre leken om til blodig alvor. Etterhvert oppdager de at det er vanskelig å sette seg til motverge i et fremmed sumplandskap når man bare har tre skarpe skudd per mann. Soldatene dør taktfast, etterhvert som de går i dyrefeller og blir jaktet på av hevngjerrige cajuner som er kjent i det ugjestmilde terrenget. Ved neste daggry er bare noen få igjen.

## Om filmen

### Mottagelse fra kritikerne
*Døden i sumpene* ble forholdsvis godt mottatt av anmelderne. Den har fått 82 % på Rotten Tomatoes. Filmkritikeren Roger Ebert gav den 3 av 4 stjerner, mens Leonard Maltin gav den 2 av 4. Nettstedet *Den of Geek!* omtalte den i 2013 som en av de mest undervurderte filmthrillere.

Filmen har fått 4 av 5 stjerner i *[[Den store film- og videoguiden]]*.

### Økonomi og popularitet
*Døden i sumpene* ble ingen publikumssuksess.

### Annet
Filmen blir ofte sett på som en allegori på Vietnamkrigen, selv om det ikke var filmskaperens intensjoner. Den har også visse likhetstrekk med drama-thrilleren *[[Picnic med døden]]*, som også spiller på det psykologiske med en «usynlig fiende».

Innspillingen fant sted i Louisianas sumpområder høsten 1980.

## I rollene
(utvalg)
*Keith Carradine –  Spencer 
*Powers Boothe –  Charles Hardin 
*Fred Ward –  Lonnie Reece 
*Franklyn Seales –  Simms 
*T.K. Carter –  Tyrone Cribbs 
*Lewis Smith –  Stuckey 
*Les Lannom –  Sgt. Casper 
*Peter Coyote –  Staff Sgt. Crawford Poole 
*Alan Autry –  'Coach' Bowden (as Carlos Brown) 
*Brion James –  Cajun jeger

## Referanser


## Eksterne lenker
*
Southern Comfort

**Southern Comfort** har flere betydninger:

*En alkoholholdig drikk i kategorien wiskey-likør: Southern Comfort (drikk)
*En amerikansk thriller-film fra 1981 med den norske tittelen *[[Døden i sumpene]]*
Wii Play

***Wii Play*** er en samling med videospill for Nintendo Wii. Minispillene er utformet for å bruke Wii-kontrollens funksjoner og det følger en kontroll med ved innkjøp av spillet. Spillet har solgt 6,52 millioner kopier per 1. november 2007, var da nest mest solgte Wii spillet.

## Spill som inngår i samlingen

- Shooting range: Spillere sikter med Wii kontrollen og skyter på bokser, duer og så videre.

- Find Mii: Finn en Mii du har laget på skjermen, blant en flom av andre mennesker.

- Table Tennis: Spillerne sikter på skjermen med Wii kontrollen og beveger dermed den fiksjonelle raketen på skjermen.

- Pose Mii: Få din Mii til å bevege seg inn i bestemte mønstere.

- Laser Hocket: Typisk luft-hockey spill, treff ballen og prøv å treffe motstanderens mål.

- Fishing: Bruk Wii kontrollen som en fiskestang, og prøv å fange "The king of the pound"

- Billiard: Bruk Wii kontrollen som en kø og skyt ballene ned i hullene.

- Charge: Spillerne rir på kuer for å treffe flest mulig fugleskremsler. Man beveger på Wii remoten for å bevege kuene.

- Tanks: Stridsvognspill på en 2D-plattform, prøv å skyte ned de datastyrte stridsvognene.

## Referanser


## Eksterne lenker
*
Disniland i de tusen hjem

***Disniland i de tusen hjem*** fra 1981 er bandet The Aller Værste!s andre og siste ordinære plate.

## Om utgivelsen
Plata var opprinnelig ment å være en 12" maxi-singel der sangene på side A, samt dub-versjonen av «Ideal, ideal», skulle være med. Resten av låtene, som er spilt inn live i studio med publikum, var ment å utgjøre en 7" EP som skulle følge med. Denne planen måtte forlates da singeltrykkeriet som skulle brukes, gikk i stykker. Resultatet er at kun titlene og tekstene til sangene på side A står på coveret, der plata også presenteres som en en-sides LP. Den ble også gitt ut som lavpris-LP. Plata var først og fremst ment som et mellomspill før neste LP, men ble, med unntak av 7" med sangene «Hakk» og «Bare feiginger», bandets siste utgivelse mens de eksisterte. Plata gikk inn på VG-lista, men oppnådde ikke på langt nær salgstallene til forgjengeren *[[Materialtretthet (album)|Materialtretthet]]* (1980).

## Platecoveret
Coveret består av en rekke tegninger av Mikke Mus-lignende figurer i en rekke Picasso-inspirerte varianter. Musikalsk følger plata i samme spor som forgjengeren *[[Materialtretthet (album)|Materialtretthet]]*, men bandet begir seg også ut på nye musikalske retninger. Blant annet er dub-versjonen av «Ideal, ideal» trolig Norges første dub-låt. Ska-inspirasjonen er også mer fremtredende enn på forgjengeren. LP-en ble nyutgitt på CD i 2004 av Rec 90.

## Gjenbruk
På denne utgivelsen var også bandets to første singelutgivelser med som bonusspor. Sangene «Spisse sko» og «Albatross» er også med på The Aller Værstes konsertplate *[[Live 1980]]*.

## Andre artisters coverversjoner
«Spisse sko» er senere spilt inn av Hopalong Knut til samle-CD-en *[[Dans til musikken]]*.

## Sporliste
:&nbsp;&nbsp;&nbsp;**Side A**
# «Disniland i de tusen hjem»
# «Et par timer»
# «De fornøyde»
# «Får det ikke til»
# «Store sterke damer»
# «Sterk og stor»
# «Ideal, ideal»
# «Slutt»
#;Side B
# «Ideal, ideal» (dub)
# «Albatross» (live)
# «Spisse sko» (live)
# «Hva skal du gjøre?» (live)
# «Øynene som ser» (live)
# «Ikke kom til meg» (live)
#;Ekstraspor på CD-utgaven
#«Blålys»
#«På vei hjem»
#«Dans til musikken»
#«Rene hender»
#«Søster, søster»
#«Ingen vei tilbake»

## Medvirkende
### The Aller Værste!
* Chris Erichsen, gitar, sang
* Ketil Kern, trommer
* Sverre Knudsen, bass, orgel, sang, produsent (som «Freddi Fiord») 
* Lasse Myrvold, gitar, orgel, sang
* Harald Øhrn, bass, orgel, sang
### Øvrige
* Kim Augestad, produsent
* Svein Paulsen, munnperkusjon, produsent
* Lars Lauritzen. spansk gitar, gurke, kor, håndklapp
* Audun Strype, mastering (2004)
## Eksterne lenker
Coca-Cola Light

**Coca-Cola Light** (også markedsført som *Diet Coke*, *Coca-Cola Diet* eller *Coca-Cola Light Taste*) er The Coca-Cola Companys første sukkerfrie og lavkalori cola. I likhet med de fleste moderne Cola-produkter, bruker Coca-Cola Light nå aspartam som søtningsmiddel i denne brusen, etter en periode der det ble brukt sukralose. Den ble avduket 8. juli 1982 og introdusert i USA den 9. august 1982 var det det første nye merket siden 1886 som brukte Coca-Cola-varemerket. Produktet overtok raskt selskapets eksisterende diettcola, Tab (som ble avviklet i 2020), i salg.

I Storbritannia og Nord-Amerika går Coca-Cola Light under navnet *Diet Coke*. I konkurranse med blant annet Pepsi Max har Coca-Cola også lavkaloriproduktet Coca-Cola Zero.

## Referanser


## Eksterne lenker
*
Tracy McGrady

**Tracy Lamar McGrady, Jr** (født 24. mai 1979 i Bartow, Florida), også kjent som **T-Mac**, er en amerikansk tidligere basketballspiller. Tracy McGrady er blitt sammenlignet med Kobe Bryant, som han faktisk var hadde bedre statistikker enn i mange kategorier i 2001-2003. Da ble han også betegnet som den beste scoreren i NBA.

## NBA-karriere
Tracy McGrady gikk rett fra high school til NBA uten å ha gått på college da han ble trukket opp av Toronto Raptors. McGrady spiller fortsatt i NBA for laget New York Knicks. Han har tidligere spilt for Toronto Raptors, Orlando Magic og Houston Rockets, men har slitt med mange skader i løpet av karrieren, og han har aldri spilt alle de 82 kampene i en sesong. I 2009-2010-sesongen var McGrady den mest betalte NBA-spilleren.

### Statistikker fra McGradys NBA-karriere

#### Tegnforklaring

#### Sesongen

#### Sluttspill

## Referanser


## Eksterne lenker
* 
* 
*
Ola H. Kveli

**Ola Hansen Kveli** (født 23. april 1921 i Nordli i Nord-Trøndelag, død 22. april 2003 samme sted) var en norsk offentlig tjenestemann, politiker, tømmeroppkjøper, skog- og landarbeider. Han var stortingsrepresentant for Nord-Trøndelag fra 1965 til 1973. Han representerte Venstre frem til 1972, da han tilhørte fløyen som brøt ut og dannet Det Nye Folkepartiet, senere kalt Det Liberale Folkepartiet. Kveli var fylkesmann i Nord-Trøndelag fra 1979 til 1991.

## Liv og virke
Han vokste opp på Oppgården i Kveli i Nordli som sønn av Hans Fredriksen Kveli og Signe Olsdatter Kveliaunet. Han var eldst av seks søsken, men det var hans yngre brødre som kom til å ta over gården.

Han gikk fjellbygdskole og landbruksskole, og begynte sitt yrkesliv som skogsarbeider og tømmeroppkjøper for det svenske selskapet Kramfors. Han stiftet familie i Nordli med Gudrun Holand.

Han ble valgt til ordfører i Nordli i 1951, 30 år gammel. I 1964 ble Nordli og Sørli slått sammen til Lierne kommune, hvor Ola H. Kveli var ordfører de to første årene. Han satt også som styremedlem i fylkesverket i over 20 år. Som ordfører la han ned en stor innsats for blant annet skoleutbygging og kraftforsyning. Han var tidlig ute med å sette veiutbygging ut på anbud.

Kveli var Venstres 1. vararepresentant til Stortinget fra Nord-Trøndelag fra 1961 til 1969. Han møtte fast for Bjarne Lyngstad da denne var landbruksminister i Lyng-regjeringen i 1963 og i Borten-regjeringen fra 1965 til 1969. I 1969 ble Kveli valgt inn på eget mandat, og han ble en sterk talsmann for distriktene. Han var medlem av Stortingets forsvarskomité fra 1965 til 1969 og Stortingets industrikomité fra 1969 til 1973. Kveli holdt seg til en rolig, diplomatisk og saklig form. I minnetalen over Kveli på Stortinget ble han fremhevet som behagelig, vennlig og «ofte med et lunt smil» samt «en god kommentar».

Kveli tilhørte mindretallet i EF-spørsmålet under Venstres landsmøte på Røros i 1972. Mindretallet brøt ut og dannet Det Nye Folkepartiet, som i 1980 tok navnet Det Liberale Folkepartiet. Kveli stilte som førstekandidat for DNF i Nord-Trøndelag ved stortingsvalget i 1973, men ble ikke valgt inn. Venstre stilte fellesliste med Senterpartiet i Nord-Trøndelag, og de fikk heller ingen egen representant.

Kveli var organisatorisk nestformann i DNF fra 1973 til 1974, sekretær for DNFs eneste stortingsrepresentant Ole Myrvoll fra 1974 til 1975 og partiets sekretariatsleder (generalsekretær) fra 1974 til 1975.

Etter årene i politikken var han kontorsjef i Røyrvik kommune fra 1975 til 1979 og fylkesmann i Nord-Trøndelag fra 1979 til han avgikk med pensjon i 1991. Han hadde som fylkesmann en rekke offentlige verv, blant annet som representant i Statens naturvernråd fra 1981 til 1986 og leder i Forurensningsrådet fra 1984 til 1991.

Fra 1976 til 1979 var han styreformann i Nord-Trøndelag landbruksselskap. Kveli var også lokallagsleder i Det frivillige Skyttervesen og Det Norske Totalavholdsselskap.

## Utmerkelser
Kveli ble i 1991 tildelt Kongens fortjenstmedalje i gull og KS-medaljen for sitt virke.

## Referanser


## Eksterne lenker
*
Dypet

***Dypet*** (originaltittel: *The Deep*) er en amerikansk action-thriller fra 1977 regissert av Peter Yates. Filmen er basert på en bok av *Haisommer*-forfatteren Peter Benchley. I hovedrollene finner vi Jacqueline Bisset, Nick Nolte, Robert Shaw og Louis Gossett Jr.

## Handling
Gaile Berke (Jacueline Bisset) og David Sanders (Nick Nolte) tilbringer en romantisk ferie på Bermuda da de oppdager vraket av et fraktskip fra andre verdenskrig. Ved siden av skipet finner de også en morfinampulle, og oppdager senere at det befinner seg tusenvis av dem som fremdeles ligger i vraket. Oppdagelsen fører relativt raskt til at de blir kontaktet av en narkohandler fra Haiti, Henri Cloche (Louis Gossett Jr.) og til en gammel skattejeger; Romer Treece (Robert Shaw). Med Cloche like i helene forsøker Gail, David og skattejegeren Treece å redde den sunkne skatten.

## Om filmen
Ca. 40% av handlingen i *Dypet* foregår under vann.

## I rollene
(utvalg)
*Robert Shaw – Romer Treece 
*Jacqueline Bisset – Gail Berke 
*Nick Nolte – David Sanders 
*Louis Gossett, Jr. – Henri Cloche 
*Eli Wallach – Adam Coffin 
*Dick Anthony Williams – Slake 
*Earl Maynard – Ronald 
*Bob Minor – Wiley 
*Teddy Tucker – The Harbor Master 
*Robert Tessier – Kevin 
*Lee McClain – Johnson

## Eksterne lenker
*
Videospillkonsollenes syvende generasjon

**Videospillkonsollenes syvende generasjon** begynte i 2005 med utgivelsen av Xbox 360. I 2006 kom PlayStation 3 og Nintendo Wii. Den åttende generasjonen kom i 2012. Hver konsoll introduserte nye innovasjoner fra den forrige generasjonen. Xbox 360-konsollen renderet spill i HD uten oppskalering, mens PlayStation -konsollen kunne spille av HD-filmer via en innebygd Blu-ray-spiller, mens Wii-konsollen fokuserte på bevegelseskontroller i tillegg til joysticker. Innen den syvende videospillgenerasjonen kom hadde spillkonsoller blitt en viktig del av den globale IKT-infrastrukturen. I 2007 var det anslått at spillkonsoller sto for rundt 25 % av verdens generelle databehandlingskraft.

Sony prøvde seg på markedet med bevegelseskontroller et stykke inn i generasjonen med PlayStation Move, etter Nintendos suksess med Wii-konsollen. Microsoft gjorde det samme med Kinect. I motsetning til de to andre systemene, bruker ikke Kinect noen kontrollere i forbindelse med sine bevegelseskontroller, og bruker bare spillerens bevegelser. Etter å ha solgt over åtte millioner enheter i løpet av de første 60 dagene etter den ble lansert, har Kinect verdensrekorden for raskestselgende forbrukerelektronikkenhet i *[[Guinness rekordbok]]*. De håndholdte konsollene som tilhører denne generasjonen startet å komme ut i 2004 med lanseringen av Nintendo DS.

## Referanser
Time Machine (andre betydninger)

Navnet eller begrepet **Time Machine** har flere betydninger:
* Time Machine, program utviklet av Apple som følger med Mac OS X «Leopard»
**[[Time Machine (Mods-album)]]* (1984), et album av den tidligere norske musikkgruppen Mods
**[[Time Machine (Rick Wakeman-album)]]* (1988), et album av den britiske musikeren Rick Wakeman
**[[Time Machine (band)]]*, et italiensk metallband.
**[[Time Machine (Joe Satriani-album)]]* (1993), et album av den amerikanske gitaristen Joe Satriani
* *[[The Time Machine]]*, Alan Parsons' tredje soloalbum
* *[[Tidsmaskinen]]* (orig. *The Time Machine*), en roman av H.G. Wells
** *[[The Time Machine (1960)]]*, filmatisering av H.G. Wells roman om tidsmaskinen i regi av George Pal
** *[[The Time Machine (2002)]]*, nyere versjon av filmen i regi av Simon Wells
* *[[The Technicolor Time Machine]]* (1967), en sciencefictionbok av Harry Harrison
Live 1980

***Live 1980*** er et konsertalbum av The Aller Værste!, spilt inn på Hulen i Bergen i 1980 av NRK og utgitt av Musikkoperatørene og Kippers på LP og CD i 2007. Innspillingen hadde tidligere vært tilgjengelig som bootleg.

Inntektene fra plata gikk til avdøde Lasse Myrvolds datter.

## Sporliste

# «Albatross»
# «Du sklei meg»
# «Spisse sko»
# «På vei hjem»
# «De invalide»
# «Døgnflue»
# «Bare du som passer»
# «Søster, søster»
# «Ingen vei tilbake»
# «Igjen»
# «Hekt»
# «Menneskelig svikt»
# «Discodrøv»
# «Materialtretthet»
# «Blålys»

## Medvirkende
### The Aller Værste!
* Chris Erichsen, gitar, sang
* Ketil Kern, trommer
* Sverre Knudsen, bass, orgel, sang, albumnotater
* Lasse Myrvold, gitar, orgel, sang
* Harald Øhrn, bass, orgel, sang
Lecithoceridae

* Ceuthomadarinae
* Lecithocerinae
* Oditinae

**Lecithoceridae** er en gruppe av sommerfugler som hører til den artsrike gruppen Gelechioidea. De er mest artsrike i det indo-malyaiske området (grovt tilsvarende Indonesia) og den sørlige delen av den Palearktiske region. Av de ca. 900 kjente artene forekommer 10 i Europa, der de når så langt nord som Tyskland. De kan særlig kjennes på de lange og forholdsvis kraftige antennene, som gjerne peker rett forover når sommerfuglen sitter i ro.

## Utseende
Små sommerfugler med forholdsvis tykke, trådformede antenner som er minst så lange som forvingene, som oftest brunlige eller mønstret i gult og brunt. Hodet er forholdsvis lite, labialpalpene er lange og bøyd opp- og bakover langs hodets fremkant. Antennene er minst så lange som forvingene, ofte tydelig lengre enn disse. Forvingene er avrundet trekantede med markerte forhjørner. På farge er de ofte gråbrune, men en del arter har klart gule tverrbånd eller flekker. De har korte hårfrynser langs ytterkanten, middels lange i den ytterste delen av bakkanten. Bakvingene er tilspissede, lett innbuktede bak spissen, med nokså lange hårfrynser. Beina er forholdsvis lange og slanke.
## Levevis
Disse møllene flyr for det meste om dagen.
## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata 
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Gelechioidea
********** Familien **Lecithoceridae**
*********** Underfamilien Ceuthomadarinae
************ Slekten *Cethomadarus* Mann, 1864
************* *Cethomadarus viduellus* Rebel, 1903
*********** Underfamilien Lecithocerinae
************ Slekten *Eurodachtha* Gozmány, 1978
************* *Eurodachtha canigella* (Caradja, 1920)
************* *Eurodachtha flavissimella* (Mann, 1862)
************* *Eurodachtha pallicornella* (Staudinger, 1859)
************* *Eurodachtha siculella* (Wocke, 1889)
************ Slekten *Homaloxestis* Meyrick, 1910 – 43 arter, i Europa:
************* *Homaloxestis briantiella* (Turati, 1879)
************ Slekten *Lecithocera* Herrich-Schäffer, 1853
************* *Lecithocera anatolica* Gozmány, 1978
************* *Lecithocera nigrana* (Duponchel, 1836)
*********** Underfamilien Oditinae
************ Slekten *Odites* Walsingham, 1891
************* *Odites kollarella* (O. Costa, 1832)
************* *Odites ternatella* (Staudinger, 1859)

## Kilder
* Bildegalleri over australske arter, fra *Australian Moths Online*. https://web.archive.org/web/20071025064150/http://www.ento.csiro.au/gallery/moths/Lecithoceridae
* Fauna Europaea Web Service (2004) Fauna Europaea version 1.1, www.faunaeur.org 
* Catalogue of Life, sjekkliste over beskrevne levende organismer. http://www.catalogueoflife.org/annual-checklist/ 
## Eksterne lenker
*
The Aller Værste! (album)

***The Aller Værste!*** er et samlealbum av The Aller Værste! som ble gitt ut av Virgin Records i 1999. Plata inneholder alle sangene fra bandets to første 7", samt spor fra LP-ene *[[Materialtretthet (album)|Materialtretthet]]* og *[[Disniland i de tusen hjem]] og* et opptak fra Spellemannprisen der de fremførte «Bare ikke nok» sammen med Kringkastingsorkestret. Bandets siste 7" er ikke representert. Med unntak av sangene fra *Materialtretthet* og versjonen av «Bare ikke nok», var det første gang disse sangene ble utgitt på CD.

## Sporliste

# «Dans til musikken» (Lasse Myrvold/The Aller Værste!)
# «Må ha deg» (Lasse Myrvold/The Aller Værste!)
# «Store sterke damer» (Harald Øhrn/The Aller Værste!)
# «Søster, søster» (Lasse Myrvold/The Aller Værste!)
# «På vei hjem» (Sverre Knudsen/The Aller Værste!)
# «Bare en vanlig fyr» (Chris Erichsen/The Aller Værste!)
# «Materialtretthet» (Sverre Knudsen/The Aller Værste!)
# «Hong Kong» (Lasse Myrvold/The Aller Værste!)
# «Disniland i de tusen hjem» (Lasse Myrvold/The Aller Værste!)
# «Bare du som passer på» (Harald Øhrn/The Aller Værste!)
# «Ingen vei tilbake» (Lasse Myrvold/The Aller Værste!)
# «Spisse sko» (Lasse Myrvold/The Aller Værste!)
# «Blålys» (Harald Øhrn/The Aller Værste!)
# «Rene hender» (Chris Erichsen/The Aller Værste!)
# «Du sklei meg så nær innpå livet» (Chris Erichsen/The Aller Værste!)
# «Discodrøv» (Lasse Myrvold/The Aller Værste!)
# «Hekt» (Sverre Knudsen/The Aller Værste!)
# «Oppvekst» (Harald Øhrn/The Aller Værste!)
# «Slutt» (Chris Erichsen/The Aller Værste!)
# «Dødelige drifter» (Lasse Myrvold/The Aller Værste!)
# «Bare ikke nok» (Sverre Knudsen/The Aller Værste!) – med Egil Monn-Iversen & Kringkastingsorkesteret

## Medvirkende
### The Aller Værste!
* Chris Erichsen, gitar, sang
* Ketil Kern, trommer
* Sverre Knudsen, bass, orgel, sang, produsent, artwork 
* Lasse Myrvold, gitar, orgel, sang
* Harald Øhrn, bass, orgel, sang
### Øvrige
* Svein Johannessen – trombone
* Øyvind Nord – trompet
* Kim Augestad – produsent
* Svein Paulsen - produsent
* Svein Rønning – lydtekniker
* Kim Hiorthøy – artwork
* Geir Rakvaag – fotograf, konsulent, albumnotater
* Lars Lauritzen – manager
* Audun Strype – mastering
Identitetsforvaltning

**Identitetsforvaltning** er håndtering av opplysninger om hvem og hva en person er. I vid forstand handler det om å identifisere individer og kontrollere deres tilgang til ulike ressurser. Elektronisk identitetsforvaltning handler dermed om at individer kan identifisere seg elektronisk og få tilgang til digitale ressurser eller tjenester. Identitetsforvaltning blir stadig viktigere, siden flere og flere systemer blir automatiserte og trenger å fastslå hvem en person er, og hvilken rolle personen har.

Feide er en løsning for identitetsforvaltning i norsk utdanningssektor.
Proteus

**Proteus** kan referere til:

* Protevs, en havgud i gresk mytologi
* Proteus (måne) rundt Neptun
* Proteus (videospill), et eventyrspill fra 2013
Jostein Pedersen

**Jostein Pedersen** (født 1959) er en norsk musikkjournalist, sakprosaforfatter og programleder. Han er særlig kjent som norsk kommentator i Eurovision Song Contest i årene 1994–2006.

Jostein Pedersen er født i Dønna i Nordland og er oppvokst der og i Sandnessjøen. Under førstegangstjenesten begynte han å skrive for musikkavisen ''Nye Takter''. Han fikk etter hvert jobb i *[[Nattradioen]]* og *[[Nitimen]]* i NRK radio. I 1986 begynte han i NRK TV og ble programleder for pop-programmet *[[Videospeilet]]*. I 1994 ble han første gang musikkommentator under Eurovision Song Contest. Han fikk jobben på nytt i 1996 og kommenterte sendingene hvert år fram til 2007 da Per Sundnes overtok.

Han bodde i London fra 1996 til 2011, hvor han blant annet arbeidet som frilanser for NRK. Han har også arbeidet i NRK Nordland. 

Pedersen er en uttalt motstander av norsk pelsdyroppdrett. Hans engasjement har også kommet til uttrykk som kommentator til Nettverk for dyrs frihet sin film *[[Pelsbransjens løgner]]* i 2008.

## Bibliografi
* *Stort* (1995)
* *Historien om Melodi Grand Prix* (1996)
* *En nordmann i London* (2005)
* *Melodi Grand Prix* (2010)
* *Nesten* (2012)

## Referanser


## Eksterne lenker
* 
*
Fredrik August Wessel-Berg

**Fredrik August Wessel-Berg** (født 27. juni 1809 i Sem, død 8. november 1895 i Kongsvinger) var en norsk jurist og embetsmann.

Han ble utdannet cand.jur. i 1835, arbeidet i finansdepartementet 1835-49, var fogd i Orkdal og Guldal fogderi 1850-57, amtmann i Nordre Trondhjems amt 1857-66 og sorenskriver i Vinger og Odalen 1866-80. 

I årene 1838-41 var han fast medarbeider i Morgenbladet, og han skrev i 1843 en liten minnebok om faren: *Jens Christian Berg : en biografisk skizze*. Han er også kjent som redaktør og utgiver av 5 bind med *Kongelige Rescripter, Resolutioner og Collegial-Breve for Norge : i Tidsrummet 1660-1813* (1841–47), som faren hadde samlet. 

Faren, Jens Christian Berg, var sorenskriver i Søndre Jarlsberg 1803–1814, og moren, Hedevig Marie Elisabeth Wessel, var datter av en brorsønn til Peter Tordenskjold, major Joachim Wessel. Wessel-Berg var gift to ganger. Først med Pauline Augusta Claussen, som døde i 1872, og fra 1879 med Elisabeth Margaretha Nilsen. 

Han ble utnevnt til Ridder av St. Olavs Orden i 1866, ved avslutningen av sin tid som amtmann.  

## Referanser


## Kilder
* *Nord-Trøndelag, amtmenn og fylkesmenn 1804-1972*. Steinkjer, 1972
* Johnsen, Oscar A., *[https://web.archive.org/web/20101114012836/http://www-bib.hive.no/tekster/sem_slagen/gaardshistorie1/gulli.html Sem og Slagen – en bygdebok. Gårdshistorie]*, bind 1, Tønsberg, 1945.
Moldovsk

**Moldovsk** (rumensk: *limba moldovenească*, eller *graiul moldovenesc*) er en rumensk dialekt, og siden 1994 det offisielle forvaltningsspråket i Moldova. Det moldovske skriftspråket er identisk med det rumenske. Talespråket *graiul moldovenesc* er en av seks rumenske dialektvarianter (se kart). Den varianten som snakkes i Moldova skiller seg fra den som snakkes i den rumenske regionen Moldova gjennom at den førstnevnte inneholder et relativt stort antall russiske neologismer, mens den rumenske variantens neologismer hovedsakelig er av fransk opprinnelse. Moldovsk blir brukt som morsmål av i overkant 2 millioner mennesker, ifølge en folketelling fra 2004.

Et forslag om å endre den offisielle betegnelsen «moldovsk» til «rumensk» ble lagt frem i 1996 av Moldovas daværende president Mircea Snegur, men forslaget ble forkastet av parlamentet som mente at språket var så viktig for Moldova og dets folks nasjonale identitet.

Moldovsk skrives med det latinske alfabetet, med unntak av Transnistria der det skrives med det kyrilliske alfabetet.

Regulator for det moldovske språket er *Academia de Științe a Moldovei* (Moldaviske Vitenskapsakademiet).

En forskjell fra det rumenske språket er f.eks uttalen av tsje-lyden (slik man uttaler kj-lyden i Sogn og Fjordane. "Tsjøleskap". På rumensk uttaler man «ce» (hva) slik: «tsje», mens man på moldovsk bruker en ubetont versjon: /ʃe/ (sje). Verdt å fremheve er også "ghine" som en variant av rumenske «bine» (god, bra). I tillegg kan man si at uttalen høres langt mer russisk ut enn rumensk, som ofte kan minne mer om italiensk.

## Referanser

## Eksterne lenker
*
Fredag den 13. (filmer)

**Fredag den 13.** er fellesbenevnelsen på en amerikansk skrekkfilm-serie bestående av tolv enkeltstående filmer produsert mellom 1980 og 2009.

Filmens viktigste antagonist var Jason Voorhees, som kjennetegnes ved bruken av en ishockey-maske for å skjule ansiktet.

## Filmer
* *[[Fredag den 13de]]* (1980)
* *[[Friday the 13th Part 2]]* (1981)
* *[[Friday the 13th Part III]]* (1982)
* *[[Friday the 13th: The Final Chapter]]* (Friday the 13th: The Final Chapter) (1984)
* *[[Friday the 13th: A New Beginning]]* (Friday the 13th: A New Beginning) (1985)
* *[[Friday the 13th Part VI: Jason Lives]]* (Jason Lives: Friday the 13th Part VI) (1986)
* *[[Friday the 13th Part VII: The New Blood]]* (Friday the 13th Part VII: The New Blood) (1988)
* *[[Friday the 13th Part VIII: Jason Takes Manhattan]]* (Friday the 13th Part VIII: Jason Takes Manhattan) (1989)
* *[[Jason Goes to Hell: The Final Friday]]* (1993)
* *[[Jason X]]* (2001)
* *[[Freddy VS. Jason]]* (2003)
* *[[Fredag den 13de (2009)|Fredag den 13de]]* (2009)
Halvor Bachke Guldahl

**Halvor Bachke Guldahl** (1859–1931) var en norsk jurist, forretningsmann og fylkesmann. Guldahl fremstår som en allsidig og energisk samfunnsbygger.

## Biografi
Han ble født på Brattreit i Malm og vokste opp på Ytterøy, der faren, John Guldahl, var overstiger ved kobberverket og nært knyttet til Anton Sophus Bachke og hans familie. Moren Ingeborg, født Sandstad, var ytterøyning, og morfaren var stortingsmann Anders Sandstad. En av Halvors søstre ble gift med John Vigen, en annen med Anton Faanes, som begge ble ordførere på Ytterøy.

Han var utdannet jurist, og startet sin karriere som dommerfullmektig ved Inderøy sorenskriverembete i Steinkjer 1884–1886, deretter som overrettssakfører i Steinkjer. Han var med på å etablere Indherreds Kreditbank i 1887 og fungerte en tid som banksjef, senere styreformann. Han kjøpte Ogndalsbruket, og var 1894–1902 daglig leder der. Broren Anders Guldahl var medeier i Ogndalsbruket og bygselsmann på Mokk gård, som var eid av bruket.

Guldahl var konstituert som fylkesmann i flere perioder fra 1895, både mens Ole Anton Qvam var stortingsrepresentant og statsråd, og senere som vikar for Torvald Løchen. I 1915 ble han endelig utnevnt som embetsinnehaver. Han tiltrådte i 1916, og satt i embetet til 1927.

Guldahl var byggherre for fylkesmannsboligen i Eggelia i 1919, og var den første fylkesmann som bodde der. Før 1919 bodde Guldahl på Ølvisheim, som han fikk bygget i 1892. I 1919 var han en av initiativtageren til Nord-Trøndelag Elektrisitetsverk. Da han døde testamenterte han en eiendom, en stor malerisamling og andre verdier til fylket. Han fikk også opprettet to legater.

## Referanser
Vals

:*Se *valse* og *valsing* for å lese om sylindriske maskindeler ([[trommel|tromler]] eller [[rull]]er) for å bearbeide materialer, for eksempel glatte dem*

**Vals** (av schwabisk dialekt, der verbet *zu walzen*, «å valse», var synonymt med *zu drehen*, «å dreie») er en selskapsdans og folkedans i  takt utført primært i tett kontakt.

Vals er den eldste av nåtidens selskapsdanser, først kjent i Tyskland og Østerrike. Den nåværende versjonen ble utformet i Wiens forsteder og Østerrikes fjelltrakter.  Mange danselærere oppfattet valsen som en trussel, siden trinnene er enkle å lære seg, i kontrast til typiske hoffdanser som menuett som det tar tid og øvelse å mestre. 

Bøndene i Bayern og Tyrol begynte å danse vals rundt 1750. *Ländler* eller *Schleifer* i 3/4 takt var populær i Böhmen, Østerrike og Bayern før den nådde byenes forsteder. På 1700-tallet smatt adelsmenn som kjedet seg, ofte bort fra de stive hoffballene for å more seg med å ta del i tjenernes livlige danser.

I 1812 kom valsen til England som «tysk vals». Da lord Byron første gang så den, var hans dame Mary Chaworth i armene på «*en diger, [[husar]]lignende herre som snurret rundt og rundt til en forvirret, [[dumphuske]]-lignende, opp-ned type av virvel, som to biller spiddet på samme [[dolk]]en*». Attpåtil virvlet dansen opp damenes skjørter, så ankelen kom til syne. For lord Byron som ikke selv kunne danse, inspirerte valsen en god del satire. 

Hoffene i Frankrike og England med sine stive regler var forferdet over en dans som innebar tett kroppskontakt mellom de to kjønn. Valsen - kjent som *la volta* på italiensk (*volta*, «tur», *la sua volta*, «din tur») - adskilte seg helt fra hoffets danser. I *la volta* dyttet mannen kvinnen fremover med låret, med en hånd rundt livet hennes og den andre som støtte når hun hoppet. Denne raske, energiske dansen virket svært så freidig og attpåtil farlig for kvinnen, om den kunne tenkes å forårsake abort. I Wien ble valsen fremført i så høyt tempo at den ble kalt *[[Gallopp]]walzer*, oppslagsord i en lærebok om dans.[''Grammatik der Tanz'' (s. 219)](https://www.libraryofdance.org/manuals/1887-Zorn-Grammatik_(Hathi).pdf)

Den skotske reformatoren John Knox fordømte valsen og kalte den *purpose*, en forvanskning av *Proportz*, det tyske navnet på den kjappe delen av dansen. Bjørnstjerne Bjørnson brukte ordet i sitt skuespill «Maria Stuart i Skottland», og Rikard Nordraak satte musikk til dette, uten å ane at med *purpose* mentes «vals».«Dans», *Familieboka* bind 2, 4. utgave, Aschehoug, Oslo 1974 (s. 238) 

I 1797 ble det utgitt et skrift i Tyskland om vals som årsaken til ungdommens fysiske og åndelige forfall; og så sent som i keiser Wilhelms tid var ikke vals tillatt på tyske hoffball.«Dans», *Familieboka* bind 2 (s. 240)

Engelsk vals er en av de fem standarddansene i selskapsdans.

## Referanser
David Ferrer

**David Ferrer Ern Gaydamak** (født 2. april 1982 i Jávea) er en spansk tidligere profesjonell tennisspiller.

Han har vunnet 27 ATP-titler og har en finale i French Open 2013 som beste Grand Slam-resultat.

I begynnelsen av karrieren var han sett på som en grus-spesialist, men utviklet seg til en spiller som mestret alle underlag godt. Han har nådd semifinalen to ganger hver i Australian Open og US Open, og har også nådd kvartfinalen i Wimbledon. Ferrer har også vunnet én ATP 1000 Masters i Paris. Han har blitt ansett som den beste tennisspilleren som ikke har vunnet en Grand Slam.

Han la 8. mai 2019 etter tap i 2. runde i Madrid Open.

## Referanser


## Eksterne lenker
* 
*
Milly og Oddny

**Milly og Oddny** eller **Søstrene Kårtvedt** var en kristen duo som utga plater fra 1966 til 1984. Duoen besto av søstrene Milly og Oddny Kårtvedt.  De spilte begge gitar og sang, og arbeidet sangevangelister tilknyttet Pinsebevegelsen i Norge i tre år. 

Milly og Oddny vokste opp i Åsane, utenfor Bergen. De begynte tidlig, ved 10-årsalderen, å synge og spille gitar.  De begynte å reise som sangevangelister, utsendt fra Pinsekirken Tabernaklet Bergen.

Fra 1969 samarbeidet de en stund med Ole Sandvik, som var pastor og sangevangelist. De ble kalt *Søstrene Kårtvedt og Ole Sandvik*. Dette resulterte i en plateutgivelse året etter.

## Diskografi

* 1966 – *Milly og Oddny Kårtvedt m/ elektronorgel og eget gitarakkompagnement* Filadelfiaforlaget, F97 Ep 
* 1966 – *Milly og Oddny Kårtvedt.* Filadelfiaforlaget, F102 EP 
* 1967 – *Milly og Oddny Kårtvedt. Når det kvelder på jorden. m/ Philicordaorgel, flygel, gitar og bass.* Filadelfiaforlaget, F123 Ep 
* 1967 – *Milly og Oddny Kårtvedt Underfulle land....* Filadelfiaforlaget, F134 Ep 
* 1968 – *Milly og Oddny Med strykekvartett, gitar og bass.* Filadelfiaforlaget, F152 Ep 
* 1969 – *Søstrene Kårtvedt & Ole Sandvik. Med orkester.* Filadelfiaforlaget, F163 Ep 
* 1969 – *Milly og Oddny med orkerster* Filadelfiaforlaget, FMC 1008, FLP 3008 
* 1970 – *Milly og Oddny, Ole og Osvald – Salighet* Filadelfiaforlaget, FMC 1015, FLP 3015
* 1971 – *Milly og Oddny – Favoritter* Filadelfiaforlaget, FLP 3016, FMC 1016 – en nyinnspilling av tidligere sanger
* 1971 – *[[Golgata er lyset]]* 
* 1971 – *Milly og Oddny* Filadelfiaforlaget, FMC 1021, FLP 3021
* 1982 – *Milly og Oddny – Sanger om korset.* Filadelfiaforlaget, FMC 1081, FLP 3081 
* 1984 – *Milly og Oddny.* Filadelfiaforlaget, FMC 1098 
## Referanser


## Eksterne lenker
*
Milly Iversen

**Milly Iversen** (født *Milly Kårtvedt*) er en norsk sangevangelist tilknyttet Pinsebevegelsen i Norge. Sammen med søstera Oddny utgjorde hun duoen Milly og Oddny. De spilte begge gitar og sang, og utga plater fra 1966 til 1984. 

Hun vokste opp i Åsane, utenfor Bergen. Sammen med sin søster begynte hun tidlig, ved 10-årsalderen, å synge og spille gitar. Senere reise de som sangevangelister i tre år, utsendt fra Pinsekirken Tabernaklet Bergen. Senere i livet har hun vært bosatt på Nesodden. 

## Se også
* Milly og Oddny 
* Oddny Omdal
## Referanser
Ernesto Canto

**Ernesto Canto** (født 18. november 1959 i Mexico by, død 20. november 2020) var en meksikansk kappgjenger som hovedsakelig konkurrerte på 20 km kappgang. I Sommer-OL 1984 i Los Angeles i USA sikret han seg gullmedalje på 20 km foran landsmannen Raúl González.

Året før hadde han tatt gull på samme distanse under det første verdensmesterskapet i friidrett i Helsingfors, Finland.

## Referanser


## Eksterne lenker
*
MY (lokomotiv)

**MY** er et dansk, dieselelektrisk lokomotiv produsert for Danske Statsbaner (DSB) av svenske NOHAB i perioden 1954 til 1965. Lokomotivet var ryggraden i DSB før det ble tatt gradvis ut av drift fra begynnelsen av 1990-tallet. En del lok ble hugget opp, mens andre ble eksportert til utlandet samt videresolgt til andre selskap, som for eksempel TÅGAB.

## Lokomotivets historie
Loktypen ble bygget av svenske NOHAB fra 1950-tallet og utover 1960-tallet både til DSB som MY og til NSB som Di 3. MY-lokomotivene er teknisk tilnærmet identiske med NSBs DI 3b. De første lokomotivene av typen MY ankom Danmark i februar 1954, og dette lokomotivet var bygget etter det amerikanske forbildet EMD F7  og hadde en 16–sylindret motor fra General Motors samt treakslede boggier med to drivende aksler og en løpeaksel. 

Den første bestillingen var på fire lokomotiver samt en reservemotor for testing. Resultatet av testingen var god og ytterligere en bestilling på 43 lokomotiver ble levert frem til 1958. Lokomotivene ble av DSB regnet som kostnadseffektive i drift, samtidig som de også var allsidige og reduserte reisetidene. Hos DSB ble de for eksempel brukt til å trekke både tunge godstog og hurtige ekspresstog. En svakere variant av MY var MX, som på sin side var både hurtigere og veide mindre.

MY ble kritisert av både lokomotivførere og resten av befolkningen rett etter ankomsten. Det kom flere klager og leserbrev mot lydnivået fra lokomotivet fra beboere langs de danske jernbanestrekningene. Spesielt var lydnivået markant i stigninger, ved akselerasjon, eller når de trakk tunge godstog. Støyproblemene ble siden løst tilfredsstillende da lyddemperfabrikken LYDEX i Middelfart ble satt til å ordne opp. 

Lokomotivtypen var i aktiv tjeneste fra 1954 frem til den 15. juni 2001, hvor MY 1159 kjørte sin siste offisielle tur for DSB. Det første lokomotivet (MY 1101) ble overdratt til DSBs museumstog allerede i 1986. På 1990-tallet ble lokomotivene gradvis tatt ut av drift, og flere av disse ble hugget opp, mens andre ble solgt til danske privatbaner og svenske godsselskaper. Under den svenske betegnelsen TMY er flere maskiner ennå i drift som trekklokomotiv i godstog. I perioden fra 1964 til 1965 ankom de siste 12 lokomotivene fra NOHAB, noe som økte antallet MY–lok levert til DSB til 59 totalt.

### TÅGABs TMY-lok
* TMY 101: ex MY 1121 
* TMY 102: ex MY 1128 
* TMY 103: ex MY 1123 
* TMY 105: ex MY 1113 
* TMY 106: ex MY 1108 
* TMY 110: ex MY 1132

## Se også
* Di 3

## Litteratur
* 
* 
* 

## Eksterne lenker
* MY  – NJK Materielldatabasen
* MY/MV – Jernbane.net
*  Jernbanesider.dk – DSB MY og DSB MX
*  Jernbanen.dk – DSB motorvogne og -lokomotiver, DSB  MY
*  Järnväg.net > Lokguide > TMY
The Killing of America

***The Killing of America*** er en amerikansk-japansk dokumentarfilm fra 1982 regissert av Sheldon Renan. Filmen skildrer «USAs fall» og handler i stor grad om ulike typer drap begått der de siste 25 årene. Filmen inneholder klipp av autentiske drap, drapsoffer og intervju og arkivklipp av flere massemordere og andre. Den viser diverse arkivopptak med massemordere som Ted Bundy, David Berkowitz, Kenneth Bianchi, Mark Essex, Jim Jones, Charles Manson, Herbert Mullin og Charles Whitman.

Filmen fokuserer mye på hvor mange som hvert år drepes av våpen i USA og hvordan mordraten økte etter drapet på Kennedy. 

## Om filmen
Filmen ble forbudt for visning på kino i Norge av Statens filmkontroll i 1982. Den ble lansert på video av Mayco rundt 1983.

## Referanser


## Eksterne lenker
*
ME (lokomotiv)

**ME** er et dansk dieselelektrisk lokomotiv produsert for Danske Statsbaner (DSB) av tyske Henschel i perioden 1981 til 1985. Disse lokomotivene var etter leveringen fra fabrikken stasjonert øst for Storebælt inntil 1997, hvor de siden har blitt benyttet over store deler av det danske jernbanenettet.

ME–lokomotivene har blitt benyttet til å trekke både passasjertog og godstog, men etter at DSB Gods ble overført til Railion Danmark i 2001, har disse kun blitt brukt til å trekke passasjervogner for DSB. Fargesammensetningen ble under levering satt til svart og rødt, og denne sammensetningen beholdt de til det nye fargedesignet ble innført mellom 2002 og 2006. I 2000 fikk forøvrig lokomotivene ME 1509 og ME 1511 en helrød lakkering med ny logo etter et skifteuhell i Kalundborg. ME 1518 til 1537 fikk i perioden 2002–2003 en blå folie og et ZWS-anlegg for muligheter til kjøring med styrevogn og innleide dobbeltdekkervogner.

I 2006 ble de resterende lokomotivene påført en blå folie, som ble den nye designfargen til DSB, unntatt ME 1510 som ble hensatt og utrangert etter en brann. Denne ble hugget opp i 2007 og gjør at det totale antallet ME–lokomotiver i dag er på 36 maskiner.

## Referanser


## Litteratur
* 
* 

## Eksterne lenker
* ME – Jernbane.net
*  Jernbanen.dk – ME
Joaquín Capilla

**Joaquín Capilla Pérez** (født 23. desember 1928 i Mexico by, død 8. mai 2010) var en meksikansk stuper som deltok i de olympiske leker 1948 i London, 1952 i Helsingfors og 1956 i Melbourne.

Han vant sølvmedalje i OL i 1948, bronsemedalje i OL i 1952 og gullmedalje i OL i 1956.

Capilla vant 3 meter sviktstup og ti meter tårnstup i de Panamerikanske leker både 1951 i Buenos Aires og 1955 i Mexico by.
## OL-medaljer
*  1956  Melbourne  -  **Gull** i stuping, tårnstup  Mexico
*  1948  London  -  Sølv i stuping, tårnstup  Mexico
*   1952  Helsingfors  - Bronse i stuping, tårnstup  Mexico
*  1956  Melbourne  -  Bronse i stuping, sviktstup  Mexico

## Referanser


## Eksterne lenker
*
Autosys

**Autosys** er et norsk motorvogn- og førerkortregister underlagt Statens vegvesen. Systemet inneholder informasjon om kjøretøy og førerkort, EU-kontroller, avgifter og prikkbelastninger. Det brukes av blant annet trafikkskoler, bilforhandlere, politi og Tolletaten.

Autosys ble tatt i bruk på begynnelsen av 1980-tallet. I 2006 ble prosjektet Au2sys satt i gang for å modernisere systemet, med Bekk som hovedleverandør. Høsten 2007 ble prosjektet stanset fordi det hadde kommet ut av kontroll og budsjettrammen på 285 millioner norske kroner så ut til å ryke.

I 2011 startet et nytt forsøk på fornyelse av systemet, denne gang med Steria som hovedleverandør. Prosjektet hadde en planlagt ferdigstillelse i 2014 og en ramme på 500 millioner kroner. Førerkortdelen av systemet ble ferdigstilt i 2014 med en prislapp på 600 millioner kroner. Kostnadsrammen for hele systemet hadde i mellomtiden blitt anslått til rundt 1,1 milliarder kroner med forventet ferdigstillelse i 2017. I 2016 inngikk Statens vegvesen kontrakt med Accenture om utvikling av nytt motorvognregister med forventet ferdigstillelse i 2021. I mars 2020 tok det nye motorvognregisteret over.

## Referanser
Administrasjons- og organisasjonsvitenskap

**Administrasjon og organisasjonsvitenskap** er det sammenlignende studiet av politikk, administrasjon og organisasjon. Faget har en statsvitenskapelig forankring der det blir lagt særlig vekt på teorier om demokrati, organisasjoner og organiserte tiltak. Faget tar sikte på å utvikle kunnskap om og innsikt i forholdet mellom organisasjon og individ, og forholdet mellom organisasjon og omverden. Det bygger i stor grad på en teoretisk orientert og empirisk basert forskning om formelle organisasjoner.

## Se også
* Administrasjon
* Organisasjon
* Organisasjonsteori
* Statsvitenskap
Kjell Andreassen

**Kjell Andreassen** (født 1937 i Øyslebø, død 27. desember 2021 i New York City) var en norsk sangevangelist, predikant og halvparten av den kristne duoen Kjell og Odd. De var aktive i Norge på 1950- og 1960-tallet. Duoen besto av Kjell og Odd Bergum. Odd spilte gitar og Kjell trekkspill, Odd var tenor og Kjell baryton. De to spilte inn 18 plater på fire år.

Kjell Andreassen ble født og vokste opp på Sørlandet og siden i Oslo. I ungdomsmiljøet i Filadelfia Oslo, møtte han Odd Bergum, og dannet duoen *Kjell og Odd*. De hadde den første plateinnspillingen på selskapet Klango. Her sang og spilte de inn fire av sine låter til eget akkompagnement på gitar og trekkspill. Opptaket fant sted på scenen i Filadelfia Oslo. 

*Kjell og Odd* regnes blant de mest betydningsfulle artistene innen kristen sang og musikk på 1950 og 60-tallet. De utga mellom 1959 og 1964 tilsammen seksten plateinnspillinger, som solgte over  eksemplarer.

I 1961 oppholdt de seg et år i USA hvor de besøkte 48 stater. Kjell Andreassen ble boende i USA, mens Odd Bergum fortsatte som sangevangelist og predikant i Norge.

I anledning den norske pinsebevegelsens 100 års markering pinsen 2007, ble duetten *Kjell og Odd* gjenforent under lanseringen av CD-utgivelsen *Skatter fra Klangoarkivet 1959-1991*. Senere samme år i Oslo Spektrum deltok de i «Minns du sången».

## Diskografi
* 1966 *Kjell Andreassen, til hammondorgel og piano v/Lawrence B. Keesler.* – (EP) Klango F 110:  – Vi skal se Hans herlighet – Han ofret alt for meg – Nåde, Gud – Min pilegrimsvandring
* Diskografi – Kjell og Odd

## Referanser
Tore Kallstad

**Tore Kallstad** (født 1. august 1965 i Lørenskog) er en norsk fotballspiller. Han ble tildelt «Gullstøvlen» i verdens største fotballturnering, Norway Cup 1978 som cupens beste spiller i sin årsklasse. Han har flere juniorlandslagskamper. Som seniorspiller har han spilt for Strømmen og Lillestrøm, med i alt 57 A-lagskamper og 14 mål i toppserien. Han spilte i toppserien i 1986 og 1988 for Strømmen IF, og i 1992 og 1993 for Lillestrøm SK.

Med sine 246 obligatoriske kamper (87 mål) for moderklubben Strømmen IF ble Kallstad i 2016 rangert som klubblegende #7 av Romerikes Blad

## Referanser


## Eksterne lenker
*